rlitschk/wikidir huggingface dataset:
De Flagg vun Grenada wurr an’ 7. Februar 1974 offiziell inföhrt. De söven Steerns vun de Flagg vun Grenada symboliseeren de Hapen up en good Tokunft un staht för de söven Gemeende vun dat Land: St. George’s (de Steern in de Midden vun de Flagg steiht för den Hööftoort), St. John, St. Mark, St. Patrick, St. Andrew, St. David un de Grenadinen. De Farven wurrd as folgt düüt: De root Rand steiht för Harmonie un Eenheit un wiest up den Moot hen, de nötig weer, um unafhängig to wurrn. Geel steiht för de Sünn un de Fründlichkeit vun de Inwahners un to glieker ok för de Wiesheit. Gröön drückt de Fruchtborkeit vun de Landweertschap ut, de volkswertschaplich Basis vun dat Land. In dat linke gröön Dreeeck befind sück en Muskatnööt, dat wichtigst Exportgoot vun dat Land. Vör de Unafhängigkeit weer tüschen 1967 un 1974 as Flagg vun dat assozieert Rebeet en blau-geel-gröön horizontaal Trikolore mit Emblem in Gebruuk. Tüschen 1875 un 1974 geev dat ok twee Blue-Ensign-Kolonialflaggen (een bit 1903, de anner dornah) mit en Siegel in de Floogdeel. 1:2 Hannels- un Deenstflagg to See Seekriegsflagg Flaggen Grenadas. Mehr Biller, Videos oder Audiodateien to’t Thema gifft dat bi Wikimedia Commons.
Hollis Earl Roberts (* 9. Mai 1943 in Hochatown, McCurtain County, Oklahoma; † 19. Oktober 2011 in Hugo City, Oklahoma) weer van 1978 bit 1997 Hööftling vun de Choctaw Nation of Oklahoma. He weer ok Ratsliddmaat vun Hugo City un Liddmaat vun dat Repräsentantenhuus vun Oklahoma. 1997 wurr he aber as Hööftling entlaaten, nahdem he wegen sexuelle Övergreep veroordeelt wurr. Former Choctaw Chief Hollis Roberts dies at 68 Hollis Roberts, former chief of Choctaw Nation who was convicted of sex crimes, dies at 68 Hollis E. Roberts bi choctawnation.com
Mathilde Bonnefoy (* 11. März 1972 in Paris) is en franzöösch-amerikaansche Filmeditorin un Speelbaas’sche. Bonnefoy is de Dochter vun den franzööschen Lyriker Yves Bonnefoy. Se hett blangen de franzööschen ok de US-amerikaansche Staatsbörgerschop. Se hett vun 1990 bit 1991 Philosophie an de Pariser Sorbonne studeert, dat Studium denn aver afbroken, üm na Berlin to gahn. 1995 hett se en Arbeit as Helpsfro bi’n Filmsnitt annahmen un harr 1997 de Wacht över den Snitt vun den Film Das Leben ist eine Baustelle. Dorbi hett se den düütschen Speelbaas Tom Tykwer drapen, för den sien Filmwarken se later veel as Editorin mitarbeit hett. För ehr Arbeit an den internatschonal bekannten Film Lola rennt is se denn ok uttekent worrn. För den Speelbaas Wim Wenders hett se ern Kortfilm un en Dokumentarfilm sneden. Dorna hett Bonnefoy ehr Arbeit ok mehr op de Regie utricht un ok Dreihböker verfaat. För Arte un för de düütsche Grupp Rammstein hett se verschedene Dokumentarfilmen dreiht. Mathilde Bonnefoy is bit hüüt (Februar 2015) achtteihn mol för wichtige Filmpriesen vörslahn wesen un weer mit teihn dorvun uttekent, so as: 1999: mit den Düütschen Filmpries in Gold in de Kategorie Rutragen Leistung bi’n Filmsnitt för Lola rennt 2000: mit den
(492) Gismonda is en Asteroid ut de Hööftgördel, de an’n 3. September 1902 vun de düütsch Astronom Max Wolf in Heidelbarg opdeckt wurrn is. De afsolute Helligkeit bedrocht 9,76. De Asteroid is nah de Heldenfigur Gismond ut en italieensch Volksmärken nömmt wurrn.
Hasso von Boehmer (* 9. August 1904 in Groß-Lichterfelde; † 5. März 1945 in Berlin-Plötzensee) weer en düütsch Oberstleutnant in‘ Generalstaff un bedeeligt an den militärischen Wedderstand tegen dat NS-Regime, dat to’n Anslag vun'n 20. Juli 1944 führt harr. Von Boehmer hörr nah sien bestahn Abitur af Oktober 1923 to dat Infanterie-Regiment 9 (I.R 9) in de 23. Infanterie-Division ut Potsdam, in dat tallriek anner Liddmaaten vun den Wedderstand deent harrn, so ok Generalmajor Henning von Tresckow. Boehmer nehm in‘ Tweeten Weltkrieg an‘ Polen-, den Westfeldtoog un toletzt as Generallstaffoffizier an den Angreep up de Sowjetunion deel. Upgrund vun eenig Kriegsverletzungen wurr he vun Harvst 1941 bit August 1943 in Lazaretten behannelt. Dör von Tresckow wurr vun Boehmer in‘ Harvst 1943 för den Wedderstand wunnen un stellt sück in‘ Rahmen vun de Operatschoon Walküre as Verbinnensoffizier in‘ Wehrkreis XX (Danzig) to Verfügung. De ut Berlin eenig Stünn nah dat Attentat up Hitler indrapen Feernschrieven vun de Wedderstandsgrupp nehm von Boehmer sülvst an. Dorin wurrn sien Funktschonen apen beschreven. As an de sülvig Dag klor wurr, dat Hitler den Anslag doch överleevt harr, wurr von Boehmer verhaft un in dat Gefängnis an de Lehrter Straße in Berlin brocht, wo he an‘
Eloi Meulenberg (* 22. September 1912 in Jumet; † 26. Februar 1989 ok dor) weer en belgisch Radrennfohrer. He weer Profi van 1934 bit 1950. Af 1934 keem he bi eenig Klassikern un Halfklassikern to bannig good Platzeeren. Ok bi de Tour de France kunn he eenig Deelstrecken winnen, ahn aber tonächst ganz groot ruttokommen. Dat änner sück slagoordig 1937, as he wat unverwacht Straatenweltmeester in Kopenhagen wurr. He gull as taktisch kloog un weern in’ Sprint man blots swoor to slahn. Dat wark sück denn ok positiv bi sien Titelgewinn ut, as he mit en langen Sprint sien Gegners Emil Kijewski un Paul Egli up Afstand hollen kunn. Insgesamt hett he in sien Loopbahn 34 mal wunnen. 1934 Brüssel-Lüttich 1935 Platz 2 bi de Flannern-Rundfohrt (achter Louis Duerloo) Grand Prix de Fourmies 1936 Paris–Brüssel (vor Frans Bonduel un Louis Hardiquest) 1937 GP Stad Vilvoorde Lüttich-Bastogne-Lüttich (vor Gustaaf Deloor un Julien Heernaert) Weltmeester in’ Straatenrennen 1938 Namur 1943 GP Scheldeprijs Eloi Meulenberg in de Datenbank vun Radsportseiten.net
Jerome Karle (* 18. Juni 1918 in New York City as Jerome Karfunkel; † 6. Juni 2013 in Annandale, Virginia)) weer en US-amerikaansch Physikochemiker un Kristallograaf. He kreeg 1985 tosommen mit Herbert Aaron Hauptman den Nobelpries för Chemie för sien Bidrääg to dat Entwickeln vun „direkt Methoden“ to de Kristallstrukturanalyse. 1934 hett he de Abraham Lincoln High School, Bronx, New York afslooten. 1937 hett he sien Bachelor in Chemie un Biologie an dat City College of New Yark makt un een Johr later noch en Master an de Harvard University. 1942 keem noch en Master-Titel in Chemie an de University of Michigan dorto. Dor hett he denn ok 1944 sein Doktertitel in dat Fak (Ph.D.) makt. Van 1951 bit 1970 weer he denn Perfesser an de University of Maryland. Van 1968 bit 2009 weer Karle denn noch Chef-Wetenschapler an Naval Research Laboratory. Siet 1944 weer he dor all as Kristallograph tätig. Karle is verheiraadt un hett dree Döchter. Jerome Karle. Mehr Biller, Videos oder Audiodateien to’t Thema gifft dat bi Wikimedia Commons. Karle up de Siet vun den Nobelpries (engelsch) Biografie up NNDB (englelsch)
Herbert Aaron Hauptman (* 14. Februar 1917 in New York City; † 23. Oktober 2011 in Buffalo) weer en US-amerikaansch Mathematiker un Biophysiker. Siet 1970 weer he Perfesser an de Medical Foundation in Buffalo. Zusammen mit Jerome Karle kreeg he 1985 den Nobelpries för Chemie för dat Entwickeln vun de „direkten Methoden“ to de Kristallstrukturbestimmen. Herbert Hauptman weer Präsident vun dat ut de Medical Foundation hervörgahn Hauptman-Woodward Institut. Nobel Laureate Herbert Hauptman Dies Herbert Aaron Hauptman. Mehr Biller, Videos oder Audiodateien to’t Thema gifft dat bi Wikimedia Commons. Hauptman up de Siet vun den Nobelpries (engelsch) Informatschonen to Herbert Hauptman in dat BAM-Portal DNB-Katalog Personennaamdatei
Karl Barry Sharpless (* 28. April 1941 in Philadelphia) is en US-amerikaansch Chemiker un tweefack Nobepriesdräger. He studeer an dat Dartmouth College, promoveer 1963 an de Stanford University un hett dor sien Forschungstätigkeit fortsett, bevör he 1969 an de Harvard University wessel. Sharpless kreeg en Professur an dat Massachusetts Institute of Technology, an de Stanford University un later an dat Scripps Research Institute, wo he siet 1990 de W. M. Keck Professur innehett. He kreeg in dat Johr 2001 den Nobelpries för Chemie för sien Arbeiten över stereoselektive Oxidationsreaktionen (Sharpless-Epoxidierung, Sharpless Bishydroxylierung, Sharpless Aminohydroxylierung). Den Pries deel he sück mit William Standish Knowles un Ryōji Noyori (för hör Arbeiten to stereoselektiven Hydrierungen). Sharpless is ok Ehrendokter vun de TU München. 2022 kreeg he sien tweeten Nobelprpies för Chemie. Ditmal deel he sück den Pries mit Carolyn Ruth Bertozzi un Morten Peter Meldal. To Tiet arbeit he vör allen up dat nee Rebeet vun de Click-Chemie, dat sünd selektiv exotherm Reaktschonen, de üner mild Bedingungen in Water afloopen. En Bispeel is de Alkin-Azid (3+2)-Cycloaddition ünner Bilden vun 1,2,3-Triazolen. Click chemistry, Övergangsmetall-katalyseert asymmetrisch Reaktschonen, Katalyseert Oxidationsreaktschonen (Os, Ru, Rh). Sharpless is verheiraadt un hett dree Kinner. Barry Sharpless up de Siet vun
Honoré Dutrey (* 19. Februar 1894 in New Orleans; † 21. Juli 1935 in Chicago) weer en US-amerikaansch Jazz-Basuunist vun den New Orleans Jazz. Honoré Dutrey wurr bekannt dör sien Speel in de Band vun King Oliver sien Creole Jazz Band, mit de he all in New Orleans un in de 1920er Johren in Chicago uptreden is un an de sien klassisch Schallplatten-Upnahmen mitwarkt hett. Noch in New Orleans hett he ok in de Excelsior Brass Band, de vun Harry Allen, den Vader vun Red Allen leit wurr, as ok mit Buddy Petit, Joe Robichaux un Jimmie Noone speelt. 1917 hett he sien Militärdeenst bi de Marine afleist un truck dornah nah Chicago. Sien Speel weer anners as dat vun anner New Orleans-Posaunisten as etwa Kid Ory. Nah sien Utscheeden bi Oliver 1924 harr Dutrey för en körten Tiet en eegen Formatschoon, mit de he in‘ Lincoln Gardens uptreden is. Buterdem speel he mit anner Stars vun de Chicagoer Jazzszene, as de Bands vun Carroll Dickerson, Johnny Dodds un Louis Armstrong Stompers, mit de he in‘ Sunset Cafe uptreden is. Dör en Unfall bi sien Tiet bi de US-Navy hett he dornah tietlevens an Asthma leeden; he muss deshalb 1930
Jakobus de Öllere, (Hebrääsch יעקב בן־זַבדַי Ja'akov ּBen-Savdai, Latiensch Iacobus Maior „Jakobus de Grote“, lat. ok Iacobus Zebedaei „Jakobus Zebedäus“, up Spaansch Santiago;in Bremen up Platt Juxmajor nömmt, is en Jünger un Apostel vun Jesus vun Nazaret. Sien Binaam de Öllere hett he kregen to'n Unnerscheed vun den annern Jünger mit Naam Jakobus, de Jakobus de Jüngere nömmt wurrn is. He warrt to’n Jünger beropen, as he tosamen mit sien Broer Johannes up dat Schipp vun sien Vadder Zebedäus togange is Unner Umstänn is he en Neffen vun Jesus ween In de dree Johre, wo Jesus rumwannern dö, weer Jakobus jummers in siene Neegde. He is een vun de dree wichtigsten Jüngers wurrn, na sien Broer Johannes un Simon Petrus. In de Apostelgeschicht steiht to lesen, dat he dör Herodes Agrippa I. mit dat Sweert to Dode brocht wurrn is. Dor weer he de eerste Merteler mank de Jüngers oder Apostels mit : Um de dore Tied rüm lä König Herodes Hand an welk vun de Gemeende, he wull ehr Leegs andoon. He richt Jakobus, Johannes sienen Broder, mit’t Sweert hen. Jakobus de Öllere hett nich den Breef vun Jakobus schreven, de in de Bibel upnahmen wurrn is. Düsse Breef
Jakobus betekent de latiensche Form vun den Vörnaam Jakob, Jakobus de Gerechte, Söhn vun Joseph un Maria, Broer vun Jesus, Jakobus de Öllere, Söhn vun Zebedäus un Broer vun den Apostel Johannes, korte Form vun den Breef vun Jakobus, een vun de Böker ut dat Nee Testament, Jakobus de Jüngere, Söhn vun Alphäus, een vun Jesus siene Jüngers, Jakobus, Vader vun den Apostel Judas Taddäus. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Zebedäus (hebrääisch zabdiel, „Geschenk vun Gott”) is en Person ut de Bibel, de in dat Nee Testament nöömt wurrd. Vun Zebedäus is ut de Evangelien blots bekannt, dat he Fischer weer un twee Söhn harr, nemelk Johannes un Jakobus, de beid Jünger vun Jesus vun Nazaret wurrn. Liekers is ok Zebedäus to en gewissen Berühmtheit kommen, wiel sien beid Söhne, de recht faken vörkommen Naams harrn, to Ünnerscheeden vun anner Naamsdräger faken as de „Zebedäussöhns“ (dat weer in de dormaligen Spraakgebruuk begäng) oder „Zebedaiden“ betekent wurrn. Unklor is, of de vun dat Matthäusevangelium to de Fruen ünner dat Krüüz tellt Gaddin vun de Zebedäus (Matthäus Kap. 27, Vers 56) identisch is mit de in dat Markusevangelium Kap. 15 Vers 40 nömmt Salome. De christlich Traditschoon sücht dorin de glieker Person. Zebedäus sall in oder bi Bethsaida leevt hemm. Zebedee (New Testament figure). Mehr Biller, Videos oder Audiodateien to’t Thema gifft dat bi Wikimedia Commons.
De Kurilen sünd en Keed von Eilannen, de sik von de Noordoostkant von Hokkaido in Japan na de Süüdspitz von Kamschatka in Russland treckt un de See von Ochotsk von’n Pazifik afdeelt. De Keed is üm un bi 1200 km lang un besteiht ut so bi 40 Eilannen. Alltohoop sünd se 10.355,61 km² groot un hebbt 18.730 Inwahners (Stand 2009). De Kurilen liggt in de russ’sche Oblast Sachalin un billt de Rajons Noordkurilen, Kurilen un Süüdkurilen. Op Russ’sch heet de Eilannen Курильские острова (Kuril'skie ostrova) un op Japaansch 千島列島 (Chishima rettō) oder ok クリル列島 (Kuriru Rettō). De Naam Kurilen kummt von de Ainu her, de sik sülvs Kuril nöömt hebbt, wat von dat Woord kur (Mann, Minsch) afkummt. De Kurilen sünd Deel von’n Pazifischen Füürring. Opkamen is de Inselkeed dör de Pazifische Kontinentaalplaat, de sik hier dör de Platentektonik ünner de Noordamerikaansche Plaat schufft. De Vulkaans an disse Platengrenz hebbt de Kurilen ophööpt. Vör de Kurilen na’n Pazifik hen liggt de Kurilengraven, de in de Witjasdeepd 3 mit 10.542 m ünner de See een von de deepsten Steden in’n Ozeaan op de Welt hett. De Kurilen sünd präägt von över 100 Vulkaans, von de 39 noch aktiv sünd. Ok Eerdbeven
De See von Ochotsk is en Blangensee von’n Pazifik. De See warrt afgrenzt von de Halvinsel Kamschatka in’n Oosten, den fasten Wall von Sibirien in’n Noorden, Sachalin in’n Westen un de Inselkeed von de Kurilen in’n Süden. Över den Tatarensund un de Straat La Pérouse is de See mit de Japaansche See verbunnen. Alltohoop hett de See en Grött von bi 1,53 Milljonen km², is an de deepste Steed 3372 m un in’n Dörsnidd 971 m deep. Dör de Laag in’n hogen Noorden freert en goden Deel von de See in’n Winter to oder hett Drievies. De Internationale Hydrograafsche Organisation leggt de Grenzen von de See von Ochotsk so fast: In’n Süüdwesten. De noordoosten un noorden Grenzen to de Japaansche See [In de Straat La Perouse. En Lien von Sôni Misaki un Nishi Notoro Misaki (45°55′ N). Von Kap Tuik (51°45′ N) na Kap Sushcheva]. In’n Süüdoosten. En Lien von Nosyappu Saki (43°23′ N) op dat Eiland Hokkaidō dör de Kurilen na Kap Lopatka (Süüdspitz von Kamschatka) so dat all de engsten Waterweeg twüschen Hokkaidō un Kamschatka Deel von de See von Ochotsk sünd. Dat Iony-Eiland is dat eenzigste Eiland, dat nich an de Küst liggt, man in de apen
De Tatarensund is en Straat, de twüschen den noorden Deel von Sachalin un den fasten Wall von Russland liggt. De Sund verbinnt de See von Ochotsk mit de Japaansche See. An de engste Steed is he 7,3 km breed un so bi 4 bet 20 m deep. De eerst, de en kumplette Koort von Sachalin maakt un so nawiest hett, dat dat en Eiland un nich mit’n fasten Wall verbunnen is, weer de Japaner Mamiya Rinzō 1808. Dormit harr he ok de Tatarenstraat funnen. För de Europäers hett dat aver eerst Gennadi Iwanowitsch Newelskoi 1849 rutfunnen. Ünner Stalin hebbt se anfungen, en Tunnel ünner den Tatarensund to graven, hebbt dat aver na Stalin sien Dood nageven. Dat gifft noch jümmer Plaans, dissen Tunnel toenn to bringen.
Iony-Eiland (russ’sch Остров Ионы) is en lütt, unbewahnt Eiland in de See von Ochotsk. Dat is dat eenzige Eiland in de See von Ochotsk, dat in de apen See liggt. Dat is 1,6 km lang un 850 m breed un höört to de Region Chabarowsk. Op dat Iony-Eiland gifft dat en grote Kolonie von Steller-Seelöwen. Koordinaten:56° 25′ N, 143° 23′ O
JR Oostjapan (japaansch 東日本旅客鉄道株式会社, Higashi-Nihon ryokaku tetsudō kabushiki gaisha, kort: JR東日本, JR Higashi-Nihon) is een von de söven Nafolgers von de 1987 privatiseerte Japaansche Staatsbahn. JR Oostjapan bedrifft dat fröher staatliche Iesenbahn-Nett in’n Oosten von Japan. De Sellschop hett ehren Seet in Yoyogi, Shibuya, Tokyo. JR Oostjapan is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Akita-Shinkansen (秋田新幹線)(Morioka - Akita) Hokuriku-Shinkansen (北陸新幹線)(Tokyo - Nagano) Jōetsu-Shinkansen (上越新幹線)(Tokyo - Niigata) Tōhoku-Shinkansen (東北新幹線)(Tokyo - Sendai - Shin-Aomori) Yamagata-Shinkansen (山形新幹線)(Fukushima - Shinjo) Akabane-Lien (赤羽線)(Ikebukuro - Akabane) Chūō-Höövdlien (中央本線)(Tokyo - Hachioji - Kofu) Chūō-Sōbu-Lien (中央・総武緩行線)(Mitaka - Tokyo - Chiba) Hachiko-Lien (八高線)(Hachioji - Takasaki) Itsukaichi-Lien (五日市線)(Haijima - Musashi Itsukaichi) Jōban-Lien (常磐線)(Tokyo - Hitachi) Karasuyama-Lien (烏山線)(Karasuyama - Hoshakuji) Kashima-Lien (鹿島線)(Katori - Kashima) Kawagoe-Lien (川越線)(Omiya - Kawagoe - Komagawa) Keihin-Tōhoku-Lien (京浜東北線)(Omiya - Tokyo - Yokohama) Keiyō-Lien (京葉線)(Tokyo - Soga) Kururi-Lien (久留里線)(Kisarazu - Kazusa Kameyama) Mito-Lien (水戸線)(Oyama - Katsuta) Musashino-Lien (武蔵野線)(Tokyo - Fuchu Hommachi) Nambu-Lien (南武線)(Kawasaki - Tachikawa) Narita-Lien (成田線)(Sakura - Choshi; Abiko - Narita; Narita - Narita Airport) Negishi-Lien (根岸線)(Yokohama - Ofuna) Nikko-Lien (日光線)(Utsunomiya - Nikko) Ōme-Lien (青梅線)(Tachikawa - Ōme - Okutama) Ryōmō-Lien (両毛線)(Oyama - Shin Maebashi) Sagami-Lien (相模線)(Hachioji - Chigasaki) Saikyō-Lien (埼京線)(Osaki - Omiya) Shōnan-Shinjuku-Lien (湘南新宿線)(Omiya - Shinjuku
JR Westjapan (japaansch 西日本旅客鉄道株式会社, Nishi-Nihon ryokaku tetsudō kabushiki gaisha, kort: JR西日本, JR Nishi-Nihon) is een von de söven Nafolgers von de 1987 privatiseerte Japaansche Staatsbahn. JR Westjapan bedrifft dat fröher staatliche Iesenbahn-Nett in’n Westen von Japan. De Sellschop hett ehren Seet in Kita-ku in Osaka. JR Westjapan is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Sanyō-Shinkansen (山陽新幹線): Shin-Ōsaka - Hakata Hokuriku-Höövdlien (北陸本線) Kansai-Höövdlien (関西本線): Kameyama - Namba Kisei-Höövdlien (紀勢本線) Sanin-Höövdlien (山陰本線) Sanyō-Höövdlien (山陽本線): Kōbe - Shimonoseki Takayama-Höövdlien (高山本線) Tōkaidō-Höövdlien (東海道本線): Maibara - Kōbe Akō-Lien (赤穂線) Bantan-Lien (播但線) Etsumihoku-Lien (越美北線) Fukuchiyama-Lien (福知山線) Fukuen-Line (福塩線) Geibi-Lien (芸備線) Hakata-Minami-Lien (博多南線) Hakubi-Lien (伯備線) Hanwa-Lien (阪和線) Himi-Lien (氷見線) Honshibisan-Lien (本四備讃線) Inbi-Lien (因美線) Iwatoku-Lien (岩徳線) Johana-Lien (城端線) Kabe-Lien (可部線) Kakogawa-Lien (加古川線) Kansai-Kukō-Lien (関西空港線) Katamachi-Lien (片町線) Kibi-Lien (吉備線) Kishin-Lien (姫新線) Kisuki-Lien (木次線) Koseki-Lien (湖西線) Kure-Lien (呉線) Kusatsu-Lien (草津線) Maizuru-Lien (舞鶴線) Mine-Lien (美祢線) Nanao-Lien (七尾線) Nara-Lien (奈良線) Obama-Lien (小浜線) Ōito-Lien (大糸線) Onoda-Lien (小野田線) Ōsaka-Kanjō-Lien (大阪環状線) Sakai-Lien (境線) Sakurai-Lien (桜井線) Sakurajima-Lien (桜島線) Sankō-Lien (三江線) Tōzai-Lien (東西線) Tsuyama-Lien (津山線) Ube-Lien (宇部線) Uno-Lien (宇野線) Wakayama-Lien (和歌山線) Yamaguchi-Lien (山口線) JR Westjapan. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch, engelsch)
JR Tōkai (japaansch 東海旅客鉄道株式会社, Tōkai ryokaku tetsudō kabushiki gaisha, kort: JR東海, JR Tōkai) is een von de söven Nafolgers von de 1987 privatiseerte Japaansche Staatsbahn. JR Tōkai bedrifft dat fröher staatliche Iesenbahn-Nett in de Zentraalregion von Japan in Tokyo un ümto. De Sellschop hett ehren Seet in Nakamura-ku in Nagoya in’n JR-Tōkai-Toorn. JR Tōkai is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Tōkaidō-Shinkansen (東海道新幹線): Tokyo - Shin-Ōsaka Chūō-Höövdlien (中央本線): Shiojiri - Nagoya Kansai-Höövdlien (関西本線): Nagoya - Kameyama Kisei-Höövdlien (紀勢本線): Kameyama - Shingu Takayama-Höövdlien (高山本線): Gifu - Inotani Tōkaidō-Höövdlien (東海道本線): Atami - Maibara Gotemba-Lien (御殿場線) Iida-Lien (飯田線) Jōhoku-Lien (城北線) Meishō-Lien (名松線) Minobu-Lien (身延線) Sangu-Lien (参宮線) Taita-Lien (太多線) Taketoyo-Lien (武豊線) JR Tōkai. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch, engelsch)
JR Shikoku (japaansch 四国旅客鉄道株式会社, Shikoku ryokaku tetsudō kabushiki gaisha, kort: JR四国, JR Shikoku) is een von de söven Nafolgers von de 1987 privatiseerte Japaansche Staatsbahn. JR Shikoku bedrifft dat fröher staatliche Iesenbahn-Nett op dat Eiland Shikoku. De Sellschop hett ehren Seet in Takamatsu. JR Shikoku is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Dosan-Lien (土讃線) Honshibisan-Lien (本四備讃線) Kōtoku-Lien (高徳線) Mugi-Lien (牟岐線) Naruto-Lien (鳴門線) Tokushima-Lien (徳島線) Uchiko-Lien (内子線) Yodo-Lien (予土線) Yosan-Lien (予讃線) JR Shikoku. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch)
JR Kyūshū (japaansch 九州旅客鉄道株式会社, Kyūshū ryokaku tetsudō kabushiki gaisha, kort: JR九州, JR Kyūshū) is een von de söven Nafolgers von de 1987 privatiseerte Japaansche Staatsbahn. JR Kyūshū bedrifft dat fröher staatliche Iesenbahn-Nett op dat Eiland Kyūshū. De Sellschop hett ehren Seet in Hakata-ku in Fukuoka. JR Kyūshū is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Kyūshū-Shinkansen (九州新幹線) Chikuhō-Höövdlien (筑豊本線) Hōhi-Höövdlien (豊肥本線) Kagoshima-Höövdlien (鹿児島本線) Kyūdai-Höövdlien (久大本線) Nagasaki-Höövdlien (長崎本線) Nippō-Höövdlien (日豊本線) Chikuhi-Lien (筑肥線) Fukuhoku-Yutaka-Lien (福北ゆたか線) Gotōji-Lien (後藤寺線) Hisatsu-Lien (肥薩線) Hitahikosan-Lien (日田彦山線) Ibusuki-Makurazaki-Lien (指宿枕崎線) Kashii-Lien (香椎線) Karatsu-Lien (唐津線) Kitto-Lien (吉都線) Misumi-Lien (三角線) Miyazaki-Kūkō-Lien (宮崎空港線) Nichinan-Lien (日南線) Ōmura-Lien (大村線) Sasaguri-Lien (篠栗線) Sasebo-Lien (佐世保線) JR Kyūshū. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch, engelsch, koreaansch)
JR Hokkaidō (japaansch 北海道旅客鉄道株式会社, Hokkaidō ryokaku tetsudō kabushiki gaisha, kort: JR北海道, JR Hokkaidō) is een von de söven Nafolgers von de 1987 privatiseerte Japaansche Staatsbahn. JR Hokkaidō bedrifft dat fröher staatliche Iesenbahn-Nett op dat Eiland Hokkaidō. De Sellschop hett ehren Seet in Chūō-ku in Sapporo. JR Hokkaidō is an’n 1. April 1987 grünnt worrn, nadem de staatliche Iesenbahnsellschop von Japan privatiseert un opdeelt worrn is. Hakodate-Höövdlien (函館本線) Hidaka-Höövdlien (日高本線) Muroran-Höövdlien (室蘭本線) Nemuro-Höövdlien (根室本線) Rumoi-Höövdlien (留萌本線) Sekihoku-Höövdlien (石北本線) Semmō-Höövdlien (釧網本線) Sōya-Höövdlien (宗谷本線) Chitose-Lien (千歳線) Esashi-Lien (江差線) Furano-Lien (富良野線) Kaikyō-Lien (海峡線) Sasshō-Lien (札沼線) Sekishō-Lien (石勝線) JR Hokkaido. Mehr Biller, Videos oder Audiodateien to’t Thema gifft dat bi Wikimedia Commons. Websteed (japaansch, engelsch, chineesch, koreaansch)
De Heda weer en 25 m langen Schoner mit twee Masten un mit en Verdrängung von 100 Tunnen, den Jewfimi Putjatin siene Kru tohoop mit 300 japaansche Timmerlüüd boot hebbt. Putjatin weer von Russland ut mit de Fregatt Diana op sien twete Japan-Expedition loosföhrt un schull en Hannelsverdrag mit de Japaners uthanneln (de Verdrag von Shimoda, de an’n 7. Februar 1855 tostann keem). He keem in’n Oktober 1854 in Shimoda an. De Diana hett denn aver bi den Tsunami na dat Ansei-Tōkai-Eerdbeven an’n 23. Dezember 1854 sworen Schaden afkregen un is op’n Weg na Heda na de Warft in en Storm ünnergahn. Mit de Hülp von de Japaners müssen se en neet Schipp boon, dat se wedder trügg na Russland kunnen. Dat keem de Japaners ok good topass, denn so kunnen se von de Europäers wat von de Schippbotechniken aflehren. De Heda deed denn an’n 10. Mai 1855 von’n Stapel lopen. De Japaners hebbt dorna denn mit de aflehrten Techniken söss Scheep von de Kimisawagata-Klass, veer von de Toyoshimagata-Klass un söss von de Nirayamagata-Klass boot.